Васил Златарев
Бърза помощ

chitanka.info

— Ежко-Бежко, помогни ми…

Ох, изпаднах аз в беда!

… Вие, брули люта зима,

мръзне Заю на леда.

Мръзне, а откъм гората

вие стария Вълчан.

Разтреперват се крачката.

Мръзне Заю Баю сам…

— Хайде Ежко, помогни ми —

плаче Зайко, пребледнял.

И е тъмно, и незримо,

и снегът е само бял.

— Идаааа!…

Чу го Ежко-Бежко —

ей го, по леда пълзи.

И макар да стъпва тежко,

Заю Баю ще спаси.

Със спринцовка от бодили

бързо ще го инжектира.

— Зайко Байко, не боли ли?

Кой ти чува от баира?

Бяга Заю без да спира.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.